ORDENANZA FISCAL REGULADORA DO IMPOSTO SOBRE CONSTRUCIÓNS, INSTALACIÓNS E OBRAS (ICIO)
ADMINISTRACIÓN LOCAL — Municipal — Meis (Ordenanzas e Regulamentos, 08/06/2015)

O Pleno do Concello de Meis, en sesión ordinaria celebrada o día 31 de marzo de 2015, acordou a aprobación inicial da modificación da ordenanza fiscal reguladora do imposto sobre construccións, instalacións e obras (ICIO). Transcorrido o prazo de exposición ao público ( B. O. P nº 67 de 10 de abril de 2015), sen presentación de reclamacións, prócedese a publicar o texto da ordenanza fiscal co seguinte tenor literal: 1.-No uso das facultades concedidas polos artigos 133.2 e 142 da Constitución Española, polo artigo 106 da Lei 7/85 reguladora das bases de réxime local, e de conformidade co disposto cos artigos 15 e seguintes do Real decreto lexislativo 2/2004, polo que se aproba o Texto Refundido da Lei reguladora das facendas locais, o Concello de Meis establece o imposto sobre construcións, instalacións e obras.2.—Este imposto rexerase polo disposto nos artigos 100 a 103 do Real Decreto lexislativo 2/2004, de 5 de marzo, polo que se aproba o Texto Refundido da lei Reguladora das facendas locais, polas disposicións que a desenvolvan e polo que dispón esta Ordenanza.1. Constitúe o feito impoñible deste imposto a realización, dentro do termo municipal, de calquera construción, instalación ou obra para a que se esixa a correspondente licenza de obras ou urbanística (obtéñase ou non), ou para a que se esixa presentación de declaración responsable ou comunicación previa sempre que a expedición da licenza ou a actividade de control lle corresponda ao Concello de Meis.2. As construcións, instalacións e obras suxeitas ao imposto son todas aquelas nas que a súa execución implique a realización do feito impoñible definido no apartado anterior, e, en particular, as seguintes: a) Obras de construción de edificacións e instalacións de toda clase de nova planta. b) Obras de demolición. c) As obras de ampliación, modificación ou de reforma que afecten á estructura, ao aspecto exterior ou á disposición interior dos edificios, ou que incidan en calquera clase de instalacións existentes. d) Obras de fontanería e alcantarillado. e) A construción de vados para a entrada e saída de vehículos das fincas na vía pública. f) As construcións, instalacións e obras realizadas na vía pública por particulares ou polas empresas subministradoras dos servicios públicos, que correspondan tanto ás obras necesarias para a apertura de calas e pozos, colocación de postes de soporte, canalizacións, conexións e, en xeral, calquera movemento do pavimento ou beirarrúas, como ás necesarias para a reposición, reconstrucción ou arranxo do que se puidera estragar coas calas mencionadas. g) Os movementos de terra, tales como desmontes, explanacións, escavacións, aterraplenados, salvo que estes casos estean detallados e programados como obras para executar nun proxecto de urbanización ou edificación aprobado ou autorizado. h) As obras de cerramento de solares ou de terreos e as vallas. i) Calesquera outras construcións, instalacións ou obras que requiran licenza de obra urbanística, declaración responsable ou comunicación previa.1. Son suxeitos pasivos deste imposto, a título de contribuíntes, as persoas físicas ou xurídicas e as entidades á que se refire o artigo 35.4 da Lei Xeral Tributaria, que sexan donos das construcións, instalacións ou obras, sexan ou non propietarios do inmoble sobre o que se realicen aquelas. Para os efectos previstos no parágrafo anterior, terá a consideración de dono da construción, instalación ou obra quen soporte os gastos ou custos que supoña a súa realización.2. No suposto de que a construción, instalación ou obra non sexa realizada polo suxeito pasivo contribuínte, terán a condición de suxeitos pasivos substitutos do contribuínte os que soliciten as correspondentes licencias ou presenten as correspondentes comunicacións previas ou declaracións responsables ou realicen as construcións, instalacións ou obras. O substituto poderá esixir do contribuínte o importe da cota tributaria satisfeita. Está exenta deste imposto a realización de calquera construción, instalación ou obra da que sexa dono o Estado, as Comunidades Autónomas ou as Entidades locais que, estando suxeitas ao imposto, vaian ser directamente destinadas a estradas, ferrocarrís, portos, aeroportos, obras hidráulicas, saneamento de poboacións e das súas augas residuais, aínda que a súa xestión se leve a cabo por Organismos Autónomos, tanto se se trata de obras de novo investimento como de conservación. A base impoñible do imposto está constituída polo custo real e efectivo da construción, instalación ou obra; e se entende por tal, para estes efectos, o custo de execución material de aquela. Non forman parte da dita base o imposto sobre o valor engadido e demais impostos análogos propios de réximes especiais, as taxas, prezos públicos e demais prestacións patrimoniais de carácter público local relacionadas, no seu caso, coa construción, instalación ou obra, nin tampouco os honorarios de profesionais, o beneficio empresarial do contratista nin calquera outro concepto que non integre, estritamente, o custo de execución material.1. O tipo de gravame será o 2,8 por cento.2. A cota do imposto será o resultado de aplicar á base impoñible o tipo de gravame.1. Establécese unha bonificación do 95 por cento a favor das construcións, instalacións ou obras que sexan declaradas de especial interese ou utilidade municipal por concorrer circunstancias sociais, culturais, histórico artísticas ou de fomento do emprego que xustifiquen tal declaración. Corresponderá dita declaración ao do Pleno da Corporación e se acordará, previa solicitude do interesado, co voto da maioría simple dos seus membros.2. Establécese unha bonificación do 50 por cento a favor das construcións, instalacións ou obras referentes ás vivendas de protección oficial. Para o seu aproveitamento, o suxeito pasivo deberá achegar, antes da retirada da licenza, a cédula de cualificación como Vivenda de Protección Oficial emitida polo Instituto Galego da Vivenda e Solo.3. Establécese unha bonificación do 50 % a favor das construcións, instalacións e obras que favorezan as condicións de acceso e habitabilidade dos discapacitados. Non será de aplicación esta redución ás obras novas nin a aquelas de reforma de edificacións con antigüidade menor de 15 anos. Presentada a solicitude para a aplicación de dita bonificación, corresponde ao servizo municipal de urbanismo, previa valoración das reformas que se pretenden realizar, formular informe sobre a súa concesión. Tódalas bonificacións terán carácter rogado, previa solicitude do suxeito pasivo e serán aprobadas polo órgano titular da concesión das licenzas. O devengo ou obriga de contribuír por este imposto, orixínase no intre de comezar a construción, instalación ou obra, aínda cando non se obtivese a correspondente licenza ou non se formalizara a comunicación previa ou declaración responsable.1.—O imposto esixirase en réxime de autoliquidación; o suxeito pasivo, no momento de presentar a correspondente solicitude de licenza ou a comunicación previa ou declaración responsable da construción, instalación ou obra, deberá acreditar o ingreso do importe total declarado da débeda tributaria, a conta da liquidación que en definitiva corresponda.2.—A administración municipal poderá comprobar o custo real e efectivo unha vez terminadas as obras, e, á vista do resultado de dita comprobación, practicará a liquidación definitiva que proceda, con dedución, no seu caso, da liquidación inicial.3.—As persoas interesadas na obtención da licenza de obras presentarán no rexistro xeral, a oportuna solicitude, achegando o proxecto visado polo Colexio oficial respectivo, no seu caso, con especificación detallada da natureza da obra e o lugar de emprazamento, na que conste o importe estimado da obra, medicións e destino do edificio e o cuestionario de estadística de edificación.4.—Nos supostos de comunicación previa ou declaración responsable, acompañarase da documentación esixible en aplicación da ordenanza municipal reguladora dos procedementos de intervención municipal de desenvolvemento de actividades e realización de obras sometidos ao réxime de comunicación previa ou declaración responsable e demáis normativa aplicable.5.—Nos casos en que non sexa esixible a formulación de proxecto subscrito por técnico competente, á solicitude achegaráselle un orzamento das obras a realizar, con descrición detallada da superficie afectada, número de departamentos, materiais a empregar e, en xeral, das características da obra ou acto nos que os seus datos permitan comprobar o custo daquelas.6.—Si dito orzamento non se presentase, o custo fixarase por aplicación dos módulos de valoración establecidos por este concello e recollidos como ANEXO desta Ordenanza; se non figurase entre as do ANEXO, a obra realizada valorarase polo Servizo Técnico Municipal.7.—Si despois de formulada a solicitude de licenza se modificase ou ampliase o proxecto deberá poñerse en coñecemento da administración municipal, acompañando un novo orzamento ou o reformado, no seu caso, planos e memorias da modificación ou ampliación.8.—En tódolos casos os módulos de valoración actuarán como custos mínimos, de xeito que se o orzamento presentado fose menor que o que se obtivera en base a aqueles, tomarase coma base impoñible este último. A inspección e recadación realizarase de acordo co previsto na lei Xeral Tributaria e demais disposicións reguladoras da materia. En materia de infraccións e sancións, será aplicable, segundo dispón o artigo 11 do Real decreto lexislativo 2/2004, polo que se aproba o texto refundido da lei reguladora das facendas locais, a regulación contida na lei 58/2003, xeral tributaria, e demais disposicións que a complementen e a desenvolvan. As modificacións introducidas na regulación do imposto polas Leis de Orzamentos Xerais do Estado e demais leis ou disposicións, e que resulten de aplicación directa, producirán, no seu caso, a correspondente modificación tácita desta ordenanza. -A ordenanza fiscal do ICIO foi aprobada polo Pleno da Corporación en sesión de 28-09-1989. -Resultou modificada polo Pleno da Corporación en sesión en sesión de 27-09-2004. -Resultou modificada polo Pleno da Corporación en sesión en sesión de 31-07-2012. -Proponse a súa modificación na sesión do Pleno municipal de 31 de marzo de 2015. Entrará en vigor dita modificación ao día seguinte da súa publicación íntegra no Boletín Oficial da Provincia e comezará a rexer a partir de dita data, continuando vixente en tanto non se acorde a súa modificación ou derrogación. No caso de modificación parcial, os artigos non modificados continuarán vixentes. Meis, 28 de maio de 2015.—O Alcalde, José Luis Pérez Estévez.